Dåp av barn i fosterfamilier.

Relevant dokument: [Rundskriv nr 3 2022 veiledning om enkelte spørsmål vedrørende dåp](https://eur05.safelinks.protection.outlook.com/?url=https%3A%2F%2Fwww.kirken.no%2Fglobalassets%2Fkirken.no%2Fom-kirken%2Ffor-medarbeidere%2Frundskriv%2Frundskriv%2520nr%25203%25202022%2520veiledning%2520om%2520enkelte%2520sp%25C3%25B8rsm%25C3%25A5l%2520vedr%25C3%25B8rende%2520d%25C3%25A5p.pdf&data=05%7C01%7CIF443%40kirken.no%7Cd3576d1601564eb52d4308dbec2d7cf1%7C512024a486854f03808614a61730e817%7C1%7C0%7C638363452332985500%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=Taab%2BUwbapwWPgEVAB6npBtz9TxhOQdeE5K2JPpBZJM%3D&reserved=0).

I Den norske kirke er dåp og medlemskap så tett forbundet at Kirkerådet legger til grunn de samme reglene for dåp som for innmelding. Barn over 15 år bestemmer dette selv. Før det er det de som har foreldreansvar som kan melde barn ut og inn av trossamfunn, jf. barnelova § 30 og trossamfunnsloven § 2. Også for fosterbarn er det normalt de biologiske foreldrene som har foreldreansvaret (barnevernsloven § 5-4 siste ledd), med mindre det foreligger et eget vedtak fra barnevernet om omsorgsovertagelse (barnevernsloven § 5-8).

Samtidig skal det legges stor vekt på hva barn over 12 år selv mener, jf. barnelova § 31 og § 33, og trossamfunnsloven § 3 om barns *«rett til å medvirke i alle forhold som gjelder barnets utøvelse av tro eller livssyn»*. Departementet skrev i forarbeidene til denne bestemmelsen (prop.130 L (2018-2019)) at *«Retten til å medvirke gjelder uavhengig av religiøs myndighetsalder, jf. § 2 første ledd. Dette betyr for eksempel at barnet, så snart det er i stand til det, bør få bestemme selv i spørsmål om inn- og utmelding i tros- og livssynssamfunn og når det gjelder deltakelse på gudstjenester, aktiviteter i regi av samfunnet m.m. Barnets rett til medvirkning må også sees i lys av at barnets beste skal være et grunnleggende hensyn i alle avgjørelser som omhandler barn, se Grunnloven § 104 og Barnekonvensjonen artikkel 3.»*

For en ungdom på 14 år som ønsker å la seg døpe og bli konfirmert, skal det derfor helt særlige grunner til for at foreldrene kan kunne hindre dette, og samtykke fra én av foreldrene regnes som tilstrekkelig.